**Μάθημα «Επιστήμη και Τέχνη»**

Το μάθημα εξετάζεται με **απαλλακτική εργασία**. Η παρακολούθηση είναι **υποχρεωτική**. Δικαιολογούνται μέχρι **τρεις απουσίες**. Φοιτητές και φοιτήτριες που εργάζονται την ώρα της παράδοσης του μαθήματος, παρακαλούνται να μην εγγράφονται και να προτιμούν άλλα μαθήματα επιλογής.

Θέματα γραπτών εργασιών

1. Τα κινήματα του Ιμπρεσιονισμού και του Νέοιμπρεσιονισμού μέσα από την επίδραση σύγχρονων θεωριών της Οπτικής.
2. Το έργο του Σεζάν και η ερμηνεία του στο πλαίσιο επιρροών από την επιστήμη.
3. Η γαλλική Art Nouveau και το γερμανικό Jugendstil μέσα από την επίδραση της επιστήμης.
4. Η έννοια της συναισθησίας στην επιστήμη και τις εικαστικές τέχνες.
5. Η προπολεμική Αφαίρεση (εξπρεσιονιστική & γεωμετρική) μέσα από την επίδραση των εξελίξεων στον επιστημονικό χώρο.
6. Ερμηνευτικές προσεγγίσεις στον Κυβισμό και τον Ορφισμό μέσα από την επίδραση της επιστήμης.
7. Η επίδραση θεωριών της Φυσικής στο έργο του Marcel Duchamp.
8. Ο Φουτουρισμός σε σχέση με τις σύγχρονες του επιστημονικές εξελίξεις.
9. Η επίδραση του Einstein στη μοντέρνα τέχνη.
10. Επίδραση της Φροϋδικής θεωρίας της ψυχανάλυσης και των μεθόδων της σε καλλιτέχνες της Μεταφυσικής Σχολής και του Σουρεαλισμού.
11. Οι θεωρίες του Carl Jung ως πεδίο επίδρασης του Αμερικάνικου Εξπρεσιονισμού.
12. Η επίδραση της στρουκτουραλιστικής θεωρίας του Jacques Lacan στην εννοιολογική τέχνη.
13. Η επίδραση θεωριών της κβαντομηχανικής και της πυρηνικής φυσικής στην τέχνη.
14. Η Bio-Art ως έκφανση της σύγχρονης τάσης σύμπραξης τέχνης και βιοτεχνολογίας.

Στοιχεία εργασίας

* Επιλέγετε προς ανάλυση ένα από τα παραπάνω θέματα.
* Το μέγεθος της εργασίας πρέπει να είναι μεταξύ 3500-5000 λέξεων, μαζί με τις παραπομπές και τη βιβλιογραφία. Πέρα από τα κεφάλαια του κορμού της εργασίας, θα πρέπει να υπάρχουν ακόμη: πίνακας περιεχομένων, εισαγωγή και κεφάλαιο συμπερασμάτων στο τέλος.
* Η εργασία αναφέρεται στην ύλη που έχετε διδαχθεί κατά τη διάρκεια του εξαμήνου. Η ανάλυση του θέματος που θα επιλέξετε, θα πρέπει να στηρίζεται σε αυτή.
* Ως βασικό εγχειρίδιο χρησιμοποιείτε το βιβλίο που διανέμεται (Ε. Γέμτου, Τέχνη και Επιστήμη. Ερμηνευτικές Προσεγγίσεις στη Μοντέρνα και Σύγχρονη Τέχνη μέσα από την Επίδραση της Επιστήμης). Μέσα από αυτό, αλλά και μέσα από προσωπική έρευνα σε βιβλιοθήκες (ΑΣΚΤ, Ιστορικού Αρχαιολογικού, ΙΦΕ) και στο διαδίκτυο, θα βρείτε περισσότερη βιβλιογραφία (περ. 5 τίτλους). Στην τελική βιβλιογραφική λίστα θα αναγράφονται οι πηγές που έχουν χρησιμοποιηθεί και φαίνονται στις παραπομπές.
* Για τις παραπομπές και τη βιβλιογραφία μπορείτε να χρησιμοποιείτε το Harvard referencing system (<http://www.citethisforme.com/harvard-referencing>) ή το APA ( <https://apastyle.apa.org/style-grammar-guidelines/citations/basic-principles/author-date> ). Δεν μπορείτε ωστόσο να συνδυάζετε συστήματα στην ίδια εργασία.
* Να αποφεύγονται αναφορές σε μη έγκριτες ιστοσελίδες και blogs!!
* Το ChatGPT και άλλες πλατφόρμες ΤΝ αποτελούν εξαιρετικά εργαλεία που μας βοηθούν στην έρευνα και την κατανόηση. Όμως η εργασία ζητείται να είναι δικό σας έργο και όχι της τεχνητής νοημοσύνης. Δεν απαγορεύεται η χρήση της ως εργαλείου που βοηθάει στη βελτίωση της δουλειάς μας, αλλά εργασίες που κρίνονται ως προϊόντα τεχνητής νοημοσύνης απορρίπτονται. Όπως γίνεται και με τις βιβλιογραφικές πηγές, αν παίρνετε κάποια πληροφορία από το ChatGPT (ή άλλες πλατφόρμες), πάντα την ελέγχετε (κάνουν λάθη), παραφράζετε και κάνετε παραπομπή στην πηγή σας τόσο σε παρένθεση μέσα στο κείμενο, όσο και στη βιβλιογραφία στο τέλος.
* Οι εργασίες ελέγχονται για κειμενική ομοιότητα από το TURNITIN. Σε περίπτωση ποσοστού άνω του 60%, η εργασία κόβεται. Για ποσοστά μεταξύ 30%-59% αφαιρούνται έως 2 βαθμοί. Δεν απαγορεύεται η χρήση της ΤΝ ως εργαλείου που βοηθάει στη βελτίωση της δουλειάς μας, αλλά εργασίες που κρίνονται σε μεγάλο ποσοστό ως άμεσα προϊόντα τεχνητής νοημοσύνης απορρίπτονται. Σε αυτή την περίπτωση περνούν και από έλεγχο στο GPTZero.
* Οι εργασίες αναρτώνται στο e-class (με έλεγχο για κειμενική ομοιότητα) μέχρι και την πρώτη εβδομάδα της εξεταστικής. Υπάρχει δυνατότητα να την ανεβάσετε μέχρι τρεις φορές ώστε να βελτιώσετε αν χρειάζεται το ποσοστό κειμενικής ομοιότητας.